ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๕๓เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๔)[๑] โดยที่เป็นการสมควรปรับปรุงหลักเกณฑ์การดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้เหมาะสมกับความเสี่ยงจากธุรกรรมการซื้อขายล่วงหน้าของผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าเพื่อเพิ่มศักยภาพในการประกอบธุรกิจอาศัยอำนาจตามความในมาตรา ๗ (๑) และมาตรา ๓๔แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒คณะกรรมการกำกับการซื้อขายสินค้าเกษตรล่วงหน้า จึงออกประกาศ ดังต่อไปนี้ข้อ ๑ ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๕๐ หมายความว่า ประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๕๐ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒๑ มิถุนายน พ.ศ. ๒๕๕๐ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๕/๒๕๕๑ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๑๘ เมษายน พ.ศ. ๒๕๕๑ และประกาศคณะกรรมการกำกับการซื้อขายสินค้าเกษตรล่วงหน้าที่ กน ๘/๒๕๕๑ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๓ ตุลาคม พ.ศ. ๒๕๕๑ทุนจดทะเบียน หมายความว่าทุนจดทะเบียนของบริษัทจำกัดหรือบริษัทมหาชนจำกัด และให้หมายความรวมถึงทุนซึ่งมีลักษณะทำนองเดียวกันของนิติบุคคลอื่นทุนที่ออกและชำระแล้ว หมายความว่าทุนที่ออกและชำระแล้วของบริษัทจำกัดหรือบริษัทมหาชนจำกัดและให้หมายความรวมถึงทุนที่ออกและชำระแล้วซึ่งมีลักษณะทำนองเดียวกันของนิติบุคคลอื่นคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าข้อ ๒ ให้เพิ่มบทนิยาม เงินประกันความเสี่ยงของลูกค้า ในข้อ ๒แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๕๐ดังต่อไปนี้เงินประกันความเสี่ยงของลูกค้า หมายความว่า เงินประกันขั้นต่ำสำหรับบัญชีของลูกค้า ซึ่งคำนวณตามหลักเกณฑ์และวิธีการของตลาดสินค้าเกษตรล่วงหน้าแห่งประเทศไทยข้อ ๓ ให้ยกเลิกความในข้อ ๓แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๕๐และให้ใช้ความต่อไปนี้แทนข้อ ๓ ให้นายหน้าซื้อขายล่วงหน้าดำรงฐานะทางการเงินตามที่กำหนดดังต่อไปนี้ตลอดระยะเวลาของการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(๑) ทุนจดทะเบียนเฉพาะหุ้นสามัญไม่ต่ำกว่าห้าสิบล้านบาท(๒) ทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญไม่ต่ำกว่าห้าสิบล้านบาททั้งนี้เฉพาะนายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าก่อนวันที่ ๔ ตุลาคม พ.ศ. ๒๕๕๑ ต้องไม่ต่ำกว่าสิบสองล้านห้าแสนบาท และ(๓) เงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิต่อยอดรวมของเงินประกันความเสี่ยงของลูกค้าตามเกณฑ์ดังต่อไปนี้(ก) เกณฑ์ขั้นต้น ได้แก่๑) เงินกองทุนสภาพคล่องสุทธิไม่ต่ำกว่าสิบล้านห้าแสนบาท และ๒) อัตราส่วนเงินกองทุนสภาพคล่องสุทธิต่อยอดรวมของเงินประกันความเสี่ยงของลูกค้าไม่ต่ำกว่าร้อยละสิบสองและ(ข) เกณฑ์ขั้นต่ำ ได้แก่๑) เงินกองทุนสภาพคล่องสุทธิไม่ต่ำกว่าเจ็ดล้านบาท และ๒)อัตราส่วนเงินกองทุนสภาพคล่องสุทธิต่อยอดรวมของเงินประกันความเสี่ยงของลูกค้าไม่ต่ำกว่าร้อยละเจ็ดความในวรรคหนึ่งให้ใช้บังคับเมื่อสำนักงานให้ความเห็นชอบการเริ่มประกอบธุรกิจตามหลักเกณฑ์วิธีการและเงื่อนไขที่คณะกรรมการ ก.ส.ล.และสำนักงานกำหนดเกี่ยวกับการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าแล้วข้อ ๔ ประกาศนี้ให้ใช้บังคับเมื่อพ้นกำหนดสิบห้าวันนับตั้งแต่วันถัดจากวันที่ประกาศเป็นต้นไปประกาศณ วันที่ ๒๑ กันยายน พ.ศ. ๒๕๕๓พรทิวานาคาศัยรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๘ มีนาคม ๒๕๕๖อุษมล/ผู้ตรวจ๒๖ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๓๔ ง/หน้า ๑๖/๑๔ มีนาคม ๒๕๕๖